**Proiect**

|  |
| --- |
| **GUVERNUL REPUBLICII MOLDOVA****H O T Ă R Î R E nr**.**\_\_\_\_\_\_\_****din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Chișinău** |

**pentru aprobarea Regulamentului cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Securitatea furnizării gazelor naturale”**

În vederea realizării Art.2 din Legea nr.234/2022 privind eliberarea S.A. „Energocom” de obligația de a garanta rambursarea împrumutului și privind acordarea facilităților fiscale și vamale la importul și/sau livrările de mărfuri și/sau servicii destinate implementării proiectului „Securitatea furnizării gazelor naturale”,

Guvernul **HOTĂRĂŞTE:**

1. Se aprobă Regulamentul cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Securitatea furnizării gazelor naturale”;

2. Prezenta Hotărîre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

**Contrasemnează**

**Viceprim - ministru**

**Ministrul infrastructurii Andrei SPÎNU**

**și dezvoltării regionale**

**Ministrul finanțelor Dumitru BUDIANSCHI**

 **Ministrul justiției Sergiu LITVINENCO**

*Aprobat*

*Hotărîrea Guvernului*

*nr\_\_\_\_\_\_\_\_din \_\_\_\_\_\_\_\_*

**REGULAMENT**

**cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Securitatea furnizării gazelor naturale”**

**1.** Regulamentul cu privire la modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Securitatea furnizării gazelor naturale” (în continuare - Regulament) este elaborat în conformitate cu prevederile Acordului de împrumut dintre Republica Moldova și Banca Europeană pentru Reconstrucție și Dezvoltare, ratificat prin Legea nr.206/2022 și Legii nr.234/2022 privind eliberarea S.A. „Energocom” de obligația de a garanta rambursarea împrumutului și privind acordarea facilităților fiscale și vamale la importul și/sau livrările de mărfuri și/sau servicii destinate implementării proiectului „Securitatea furnizării gazelor naturale” .

**2**. Prezentul Regulament stabilește modul de aplicare a facilităților fiscale și vamale la importul și/sau livrările de mărfuri și/sau servicii destinate implementării proiectului „Securitatea furnizării gazelor naturale” (în continuare - proiect), și anume:

1) aplicarea scutirii de TVA fără drept de deducere, de accize, de taxa vamală, de taxa pentru efectuarea procedurilor vamale, de taxa pentru mărfurile care, în procesul utilizării, cauzează poluarea mediului pentru importul de mărfuri și/sau servicii destinate implementării proiectului;

2) aplicarea scutirii de TVA cu drept de deducere, de accize, de taxa pentru mărfurile care, în procesul utilizării, cauzează poluarea mediului pentru livrările de mărfuri și/sau servicii către S.A. „Energocom” destinate implementării proiectului.

**3**. Serviciul Vamal acordă scutirea de TVA fără drept de deducere, de accize, de taxa vamală, de taxa pentru efectuarea procedurilor vamale la vămuirea mărfurilor importate de către S.A. „Energocom” destinate implementării proiectului. Drept documente confirmative pentru efectuarea importului cu acordarea scutirii servesc:

1) scrisoare pe blancheta oficială emisă de către Ministerul Infrastructurii și Dezvoltării Regionale, în care se indică:

a) denumirea acordului;

b) denumirea proiectului;

c) denumirea beneficiarului proiectului;

d) valoarea și cantitatea mărfurilor importate.

2) factura fiscală (invoice);

3) copia contractului de achiziție a mărfurilor.

**4.** Scutirea de TVA fără drept de deducere se aplică la importul serviciilor destinate realizării proiectului, efectuat de către S.A. „Energocom”.

**5**. Scutirea de TVA cu drept de deducere, de accize, de taxa pentru mărfurile care, în procesul utilizării, cauzează poluarea mediului, conform prezentului Regulament, se aplică mărfurilor și/sau serviciilor livrate pe teritoriul țării către S.A. „Energocom”, destinate implementării proiectului.

**6.** Subiecții impunerii cu TVA livrează pe teritoriul Republicii Moldova mărfuri și/sau servicii către S.A. „Energocom” cu aplicarea scutirii de TVA cu drept de deducere, de accize, de taxa pentru mărfurile care, în procesul utilizării, cauzează poluarea mediului în baza scrisorii pe blancheta oficială emise de către Ministerul Infrastructurii și Dezvoltării Regionale, care confirmă faptul că mărfurile/serviciile respective sunt destinate implementării proiectului.

**7.** Pentru livrările de mărfuri și/sau servicii destinate proiectului, scutite de TVA cu drept de deducere, subiecții impunerii cu TVA vor elibera factura fiscală.

 **8.** Subiecţii impunerii cu TVA ce efectuează livrări de mărfuri şi/sau servicii destinate implementării proiectului, scutite de TVA cu drept de deducere, beneficiază de dreptul la restituirea TVA în conformitate cu prevederile articolului 101 alineatul (5) din Codul fiscal nr.1163/1997, urmînd să prezinte, la solicitarea funcţionarilor fiscali, următoarele documente şi/sau informaţii:

a) declaraţiile TVA din care rezultă suma ce urmează a fi restituită;

b) registrele de evidenţă a livrărilor şi procurărilor în care sînt înregistrate operaţiunile de livrare şi procurare;

c) copia contractului, în baza căruia au fost efectuate livrări scutite de TVA cu drept de deducere;

d) în cazul prestării serviciilor şi lucrărilor – actele de executare a lucrărilor;

e) facturile fiscale pentru livrările scutite de TVA cu drept de deducere;

f) scrisoarea emisă pe blanchetă oficială de către Ministerul Infrastructurii și Dezvoltării Regionale, care confirmă că mărfurile/serviciile scutite de TVA cu drept de deducere sunt destinate implementării proiectului.